**Інтэрнэт-алімпіяда па беларускай мове**

**10 клас**

2011 / 2012 навучальны год

**№1**. Адзначце словы, у якіх ёсць гукі, што вымаўляюцца без удзелу галасавых звязак:

*Колькасць балаў — 6.*

1) гарэза;

2) засыхаць;

3) механізм;

4) поўны;

5) здольны.

**№2.** Адзначце літару(ы), што неабходна ўставіць у выдзеленым слове:

*Колькасць балаў — 2.*

1) ву-;

2) ў- (нескладовае);

3) у- (складовае);

4) гу-;

5) э-

Для пчол важны не толькі сам жоўты колер, але і тое, наколькі ў ім прысутнічае **…льтрафіялетавы**.

**№3.** Адзначце, які раздзел мовазнаўства ў пачатку ХХ ст. называўся ‘*складня’*:

*Колькасць балаў — 2.*

1) фанетыка;

2) арфаграфія;

3) словаўтварэнне;

4) марфалогія;

5) сінтаксіс.

**№4**. Адзначце словы, якімі нашы продкі называлі *сакавік*:

*Колькасць балаў — 4.*

1) веснавей;

2) травень;

3) песеннік;

4) пазімнік;

5) паздзернік.

**А5.** Адзначце пары фразеалагічных адзінак, якія знаходзяцца ў паранімічных адносінах (адрозніваюцца сваім значэннем):

*Колькасць балаў — 4.*

1) гарэць агнём — гарэць сінім агнём;

2) адкрываць сэрца — адкрываць сваё сэрца;

3) на адно слова — на слова;

4) як кот наплакаў — кот наплакаў;

5) чакаць манны нябеснай — чакаць як манны нябеснай.

**№6**. Адзначце сказы, у якіх словазлучэнні з займеннікам *самы (самая, самае)* выражаюць ‘*меру, ступень праяўлення якасці, прыметы дзеяння*’.

*Колькасць балаў — 4.*

1. Настала часіна другая, усё родніцца сёння хутчэй, а самая радасць людская, што сэрцы да сэрцаў бліжэй. (*П. Броўка*)

2. Вінгеля мы ўбачылі ў самай гушчыні кустоў. (*К. Чорны*)

3. Гарохам сыпле Богут словы, а самы тон яго прамоў то памяркоўны, то суровы. (*Якуб Колас*)

4. “Адтуль, адтуль заходзь — там самая рыба ходзіць!” — радзіць дзед. (*М. Лынькоў*)

5. Другая частка песні была спакайнейшая, але самы спеў яшчэ мацней хапаў за сэрца. (*Якуб Колас*)

**№7.** Адзначце сказы з сінтаксічнымі памылкамі.

*Колькасць балаў — 6.*

1) Хтось з хлопчыкаў імчыцца стралою па стоража.

2) Водпуск па догляду за дзіцём у нашай краіне будзе павялічаны.

3) Дзеці заехалі ў санаторый «Крыніца», што ў дваццаці кіламетрах ад Мінска.

4) Да 80% студэнтаў вымушаны падзарабляць на баку нават у разгар экзаменацыйнай сесіі.

5) У дзверы званілі доўга, больш за пяць хвілін.

**№8**. Адзначце характарыстыкі, якія адпавядаюць наступнаму тэксту:

*Колькасць балаў — 3.*

1) тып тэксту – *апісанне*;

2) стыль тэксту – *мастацкі*;

3) адным са сродкаў сувязі сказаў у тэксце з’яўляецца *непаўната сказаў*;

4) сувязь сказаў у тэксце – *паралельная*;

5) форма маўлення – *маналог*.

У цішыні, святле і холадзе ля яблыні, прысеўшы на гурбе, абгрызаў маладую галінку заяц. Іван, стараючыся, каб не трэснуў пад нагамі намёрзлы ля парога лядок, адступіў крок назад, нячутна націснуў на язычок клямкі, адчыніў дзверы, ступіў у сенцы і адтуль ужо хуценька шуснуў у хату, ухапіў з кута пры печы стрэльбу, мацнуў у пячурцы рукавіцы, выграб з шуфляды стала набоі. Асцярожна выглянуў: заяц па-гаспадарску сядзеў ля ўмеценай у снег яблыневай галіны і карміўся. Застаючыся ў цяні, Іван рушыў да саду.

**Даведкі**

**№1.** — 2, 3, 4.

**№2**. — **3** (тут ***у*** — пад націскам).

**№3.** — 5.

**№4.** — 1, 4.

**№5.** — 1, 3, 5.

**№6.** — 1, 4.

**№7**. — 2 (трэба: *водпуск для догляду дзіцяці*), 3 (трэба: *за дваццаць кіламетраў*), 4 (трэба: *маюць заробак збоку*).

**№8**. — 2, 3, 5.